তথ্যবিবরণী নম্বর : ১৪০১

**বর্তমান সরকারের আমলে বহির্বিশ্বে বাংলাদেশের ভাবমূর্তি অনেক উজ্জ¦লহয়েছে**

 **--- পররাষ্ট্রমন্ত্রী**

ঢাকা, ৭ কার্তিক (২৩ অক্টোবর):

 পররাষ্ট্রমন্ত্রী ড. এ কে আব্দুল মোমেন বলেছেন, বর্তমান সরকারের আমলে বহির্বিশ্বে বাংলাদেশের ভাবমূর্তি অনেক উজ্জ¦ল হয়েছে। অর্থনীতির আকার ও সক্ষমতা বহুগুণ বৃদ্ধি পেয়েছে। পোশাক রপ্তানিকারক দেশগুলোর মধ্যে বাংলাদেশে সর্বোচ্চ সংখ্যক পরিবেশবান্ধব গার্মেন্টস শিল্প রয়েছে।

 মন্ত্রী আজ ঢাকায় ফরেন সার্ভিস একাডেমিতে ‘পররাষ্ট্র মন্ত্রণালয়ের সাফল্য (২০১৯-২০২৩)’ প্রকাশনার মোড়ক উন্মোচন অনুষ্ঠানে সভাপতির বক্তৃতায় এসব কথা বলেন। অনুষ্ঠানে স্বাগত বক্তব্য রাখেন পররাষ্ট্র প্রতিমন্ত্রী মোঃ শাহরিয়ার আলম। ধন্যবাদ জ্ঞাপন করেন পররাষ্ট্র সচিব (সিনিয়র সচিব) মাসুদ বিন মোমেন।

 মন্ত্রী বলেন, প্রতিবেশী দেশগুলোর তুলনায় বাংলাদেশে রিটার্ন অন ইনভেস্টমেন্ট (বিনিয়োগের মুনাফা) বেশি। তিনি বলেন, প্রায় প্রতিটি আর্থসামাজিক সূচকে বাংলাদেশ প্রতিবেশী দেশগুলোর তুলনায় এগিয়ে আছে। ‘ইজ অভ্ ডুয়িং বিজনেস’ সূচকের উন্নয়নেও সরকার আন্তরিকভাবে কাজ করেছে বলে তিনি উল্লেখ করেন।

 ড. মোমেন বলেন, বিদেশে বাংলাদেশের প্রতিটি মিশনে বঙ্গবন্ধু কর্নার স্থাপন করা হয়েছে। এর মাধ্যমে সংশ্লিষ্ট দেশের মিডিয়া, থিংক ট্যাংক ও বিশ্ববিদ্যালয়ের সাথে সেমিনার ও ওয়ার্কশপ আয়োজন করে আমাদের অভাবনীয় অর্থনৈতিক সাফল্যের চিত্র তুলে ধরা হচ্ছে। তিনি বলেন, বাংলাদেশ হচ্ছে পৃথিবীর মধ্যে একমাত্র দেশ যেখানে গণতন্ত্র, ন্যায়বিচার ও মানবাধিকারের জন্য ৩০ লাখ মানুষ প্রাণ দিয়েছে। বঙ্গবন্ধু তাঁর জীবনের অধিকাংশ সময় মানুষের ন্যায্য অধিকার প্রতিষ্ঠার জন্য সংগ্রাম করেছেন।

 শাহরিয়ার আলম বলেন, সরকারের আন্তরিক প্রচেষ্টার ফলে পররাষ্ট্র মন্ত্রণালয়ের ভাবমূর্তির উন্নতি হয়েছে। পররাষ্ট্র মন্ত্রণালয়ের দক্ষতা ও যোগ্যতার ওপর বহির্বিশ্বের আস্থা ও বিশ্বাস সৃষ্টি হয়েছে। ফলে ডি-৮ এর সদস্যভুক্ত দেশসমূহের কূটনীতিকদের এখানে প্রশিক্ষণের জন্য প্রেরণ করছে। তিনি বলেন, কোভিড-১৯ অতিমারি মোকাবেলায় বাংলাদেশ অসামান্য কূটনৈতিক সাফল্যের নজির রেখেছে।

 আমন্ত্রিত অতিথিদের মধ্যে বক্তব্য রাখেন সংসদ সদস্য মোহাম্মদ এ আরাফাত, সাবেক পররাষ্ট্র সচিব ফারুক সোবহান, জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপন জাতীয় বাস্তবায়ন কমিটির প্রধান সমন্বয়ক ও প্রধানমন্ত্রীর সাবেক মুখ্য সচিব কামাল আবদুল নাসের চৌধুরী, জাতিসংঘের ক্লাইমেট ভালনারেবল ফোরাম (সিভিএফ)-এর বিশেষ দূত ও প্রধানমন্ত্রীর সাবেক মুখ্য সচিব আবুল কালাম আজাদ, অর্থনীতিবিদ কাজী খলীকুজ্জমান এবং গবেষক ও কলামিস্ট সুভাষ সিংহ রায়।

#

 মোহসিন/পাশা/মোশারফ/রফিকুল/জয়নুল/২০২৩/২০৩০ঘণ্টা

তথ্যবিবরণী                                                                                               নম্বর : ১৪০০

**যে কোনো মূল্যে ধর্মনিরপেক্ষতা-অসাম্প্রদায়িকতাকে বজায় রাখব**

 **--কৃষিমন্ত্রী**

টাঙ্গাইল, ৭ কার্তিক (২৩ অক্টোবর) :

কৃষিমন্ত্রী ড. মোঃ আব্দুর রাজ্জাক বলেছেন, ‘আওয়ামী লীগ ধর্মনিরপেক্ষতা ও অসাম্প্রদায়িকতায় বিশ্বাস করে। যে কোনো মূল্যে আমরা দেশে এই ধর্মনিরপেক্ষতা-অসাম্প্রদায়িকতাকে লালন করব ও বজায় রাখব এবং অশুভ শক্তি অসুরকে আমরা নির্মূল করব।’

আজ টাঙ্গাইলের মধুপুর উপজেলায় বিভিন্ন পূজামণ্ডপ পরিদর্শনকালে মন্ত্রী এসব কথা বলেন।

মন্ত্রী বলেন, ‘জাতির পিতা বঙ্গবন্ধু শেখ মুজিবুর রহমান আমাদের সংবিধানে সুস্পষ্টভাবে উল্লেখ করেছেন যে- ধর্ম-বর্ণ নির্বিশেষে দেশের সকল মানুষের সমান অধিকার। এটিকে আমরা বজায় রাখতে চাই। যারা সাম্প্রদায়িকতা- মৌলবাদে বিশ্বাস করে, যারা ধর্মকে রাজনীতিতে ব্যবহার করে ক্ষমতায় যেতে চায়- তাদেরকে আমরা ঘৃণা করি। সাম্প্রদায়িকতাকে যারা লালন করে তারা সমাজের শত্রু, মানুষের শত্রু। তাদেরকে নির্মূল করাই আমাদের লক্ষ্য।’

সম্প্রীতির সমাজ গড়ে তোলার আহ্বান জানিয়ে মন্ত্রী আরো বলেন, এ বারের সার্বজনীন দুর্গাপূজায় আমাদের প্রত্যয় হোক- আমরা সকল সম্প্রদায়ের মানুষ মিলে সম্প্রীতির সমাজ গড়ে তুলব। সকল সম্প্রদায়কে নিয়ে উন্নত জাতি হিসেবে গড়ে উঠবো। সন্ত্রাস- জঙ্গিবাদ- মৌলবাদমুক্ত হবে বাংলাদেশ।

পূজামণ্ডপ পরিদর্শনকালে মধুপুর উপজেলা নির্বাহী কর্মকর্তা ও উপজেলা আওয়ামী লীগের স্থানীয় নেতাকর্মীরা উপস্থিত ছিলেন।

#

কামরুল/পাশা/মোশারফ/রফিকুল/রেজাউল/২০২৩/২০৩০ ঘণ্টা

তথ্যবিবরণী                                                                                               নম্বর : ১৩৯৯

**বর্তমান সরকার সাম্প্রদায়িক সম্প্রীতিতে বিশ্বাস করে**

 **--আবুল হাসানাত আবদুল্লাহ্**

বরিশাল, ৭ কার্তিক (২৩ অক্টোবর) :

পার্বত্য চট্টগ্রাম শান্তি চুক্তি বাস্তবায়ন ও পরিবীক্ষণ কমিটির আহ্বায়ক (মন্ত্রী পদমর্যাদা) আবুল হাসানাত আবদুল্লাহ্ বলেছেন, বর্তমান সরকার সাম্প্রদায়িক সম্প্রীতিতে বিশ্বাস করে। বাংলাদেশে সাম্প্রদায়িকতার কোনো স্থান নেই। তিনি বলেন, বর্তমান সরকারের শাসনামলে সকল ধর্ম ও বর্ণের মানুষ সমান অধিকার ভোগ করছে।

আবুল হাসানাত আবদুল্লাহ্ আজ বরিশাল জেলার গৌরনদী, আগৈলঝাড়া ও উজিরপুর উপজেলায় শারদীয় দুর্গাপূজা উপলক্ষ্যে আয়োজিত বিভিন্ন পূজামণ্ডপ পরিদর্শনকালে পৃথক পৃথক অনুষ্ঠানে এসব কথা বলেন। এ সময় স্থানীয় উপজেলা পরিষদ চেয়ারম্যান ও পৌরমেয়রগণসহ স্থানীয় নেতৃবৃন্দ উপস্থিত ছিলেন।

আবুল হাসানাত আবদুল্লাহ্ বলেন, বিগত চৌদ্দ বছর যাবৎ দেশে হিন্দু, মুসলিম, বৌদ্ধ ও খ্রিস্টানসহ সকল সম্প্রদায়ের ধর্মীয় উৎসবসমূহ নির্বিঘ্নে যথাযথ ভাবগাম্ভীর্য ও উৎসবমুখর পরিবেশে শান্তিপূর্ণভাবে উদ্‌যাপিত হয়ে আসছে। তিনি বলেন, প্রধানমন্ত্রী শেখ হাসিনার সরকার সকল ধর্মাবলম্বী মানুষের মধ্যে সম্প্রীতি প্রতিষ্ঠা ও সমধিকার নিশ্চিতকরণে নিরলসভাবে কাজে করে যাচ্ছে। তিনি বলেন,  মহান মুক্তিযুদ্ধসহ বিভিন্ন গণআন্দোলনে বরিশালের ধর্ম-বর্ণ নির্বিশেষে মানুষ ঐক্যবদ্ধভাবে ইস্পাত কঠিন ভূমিকা রেখেছেন।  তিনি বলেন, বর্তমান সরকার ডিজিটাল বাংলাদেশ গঠন কাজে সফল হয়েছে। তিনি সরকারের চলমান স্মার্ট বাংলাদেশ গঠন কার্যক্রমকে এগিয়ে নিতে হিন্দু সম্প্রদায়ের সকলকে একযোগে কাজ করার আহ্বান জানান।

তিনি প্রধানমন্ত্রী শেখ হাসিনার নেতৃত্বে চলমান উন্নয়ন অগ্রযাত্রা অব্যাহত রাখতে  স্থানীয় হিন্দু ধর্মাবলম্বীসহ সর্বস্তরের মানুষের অব্যাহত সমর্থন কামনা করেন। তিনি বরিশালের হিন্দু সম্প্রদায়ের সার্বিক কল্যাণে প্রয়োজনীয় সাহায্য-সহযোগিতার আশ্বাস দেন।

#

আহসান/পাশা/মোশারফ/রফিকুল/রেজাউল/২০২৩/২০১২ ঘণ্টা

তথ্যবিবরণী                                                                                               নম্বর : ১৩৯৮

**দক্ষ ভূমি ব্যবস্থাপনা দেশের অর্থনৈতিক প্রবৃদ্ধিতে গুরুত্বপূর্ণ ভূমিকা পালন করে**

 **-- ভূমিমন্ত্রী**

ঢাকা, ৭ কার্তিক (২৩ অক্টোবর) :

ভূমিমন্ত্রী সাইফুজ্জামান চৌধুরী বলেছেন, দক্ষ, স্বচ্ছ ও জবাবদিহি ভূমি ব্যবস্থাপনা দেশের অর্থনৈতিক প্রবৃদ্ধিতে গুরুত্বপূর্ণ ভূমিকা পালন করে।

আজ ঢাকায় এক হোটেলে ভূমি মন্ত্রণালয়, আইন, বিচার ও সংসদ বিষয়ক মন্ত্রণালয় এবং বিশ্বব্যাংকের উদ্যোগে আয়োজিত ‘Integrated and Comprehensive Land Administration in Bangladesh’ শীর্ষক দু-দিনব্যাপী এক কর্মশালায় প্রধান অতিথি হিসেবে বক্তব্য প্রদানকালে মন্ত্রী একথা বলেন। ভূমি সচিব মোঃ খলিলুর রহমান এই সময় উপস্থিত ছিলেন।

ভূমিমন্ত্রী বলেন, দেশের সামগ্রিক অর্থনৈতিক উন্নয়নে ভূমি একটি আবশ্যিক উপাদান। এছাড়াও ভূমিকেন্দ্রিক সমস্যা কমে গেলে মানুষের মূল্যবান সময় এবং অর্থ বেঁচে যাবে - যা অধিকতর উৎপাদনশীল কাজে ব্যয় করা যাবে। ব্যষ্টিক ও সামষ্টিক অর্থনীতি - দুই ক্ষেত্রে অগ্রগতিতেই দক্ষ ও টেকসই ভূমি ব্যবস্থাপনার গুরুত্বপূর্ণ ভূমিকা রয়েছে। প্রধানমন্ত্রী শেখ হাসিনা এজন্যই ভূমিসেবা ডিজিটাইজেশনকে এত গুরুত্ব দিয়েছেন।

সাইফুজ্জামান চৌধুরী আশা প্রকাশ করে বলেন, আইন, বিচার ও সংসদ বিষয়ক মন্ত্রণালয়ের আওতাভুক্ত ভূমি নিবন্ধন (রেজিস্ট্রেশন) ডিজিটাইজেশন দ্রুত শেষ করে, তা দেশব্যাপী ভূমি মন্ত্রণালয়ের আওতাভুক্ত নামজারির (মিউটেশন) সাথে আন্তঃসংযোগ করা গেলে মানুষের জন্য ভূমিসেবা গ্রহণ আরো মসৃণ হবে।

এসময় বাংলাদেশ ডিজিটাল সার্ভে দেশব্যাপী শেষ হলে মাঠে গিয়ে জরিপের প্রয়োজনীয়তা থাকবে না উল্লেখ করে ভূমিমন্ত্রী আরো বলেন, আমাদের উদ্দেশ্য জমি কেনার আগেই অনলাইনেই তাৎক্ষণিকভাবে ক্রেতা যেন জমির মালিকানা পরিবর্তনের ইতিহাস জানতে পারেন।

মন্ত্রী বলেন, এছাড়াও আমরা স্বপ্ন দেখছি যে এমন এক সিস্টেম স্থাপনের কাজ করব যেখানে ক্রেতা জমি ক্রয়ের সময় ডিজিটালি নিবন্ধন করার পরই যেন স্বয়ংক্রিয়ভাবে নামজারি, হোল্ডিং তৈরি হয়ে ভূমি উন্নয়ন কর নির্ধারণ হয় এবং একই সঙ্গে একক মালিকভিত্তিক খতিয়ান ও মৌজাম্যাপও যেন প্রস্তুত হয়ে যায়।

মানুষ যেন ভূমি অফিসে না গিয়েই জমির মালিকানা পরিবর্তনের সব আইনি কার্যক্রম সম্পন্ন করতে পারেন - সেই ব্যবস্থা স্থাপনে আমরা কাজ করছি - মন্ত্রী যোগ করেন।

কর্মশালায় ভূমি মন্ত্রণালয় এবং আইন, বিচার ও সংসদ বিষয়ক মন্ত্রণালয় এবং এসবের আওতাভুক্ত দপ্তর ও সংস্থার কর্মকর্তাবৃন্দ, অর্থ মন্ত্রণালয়ের প্রতিনিধি কর্মকর্তা, ভূমি মন্ত্রণালয়ের ভূমিসেবা উন্নয়ন পরামর্শকবৃন্দ, মাঠ পর্যায়ে সরাসরি ভূমিসেবা প্রদানকারী ভূমি অফিস, সেটেলমেন্ট অফিস এবং নিবন্ধন অফিসের কর্মকর্তাবৃন্দ এবং ভূমিসেবা ডিজিটাইজেশন কার্যক্রমের ভেন্ডার প্রতিষ্ঠানের কর্মকর্তাবৃন্দ।

#

নাহিয়ান/পাশা/মোশারফ/রেজাউল/২০২৩/১৯০০ ঘণ্টা

তথ্যবিবরণী                                                                                                      নম্বর : ১৩৯৭

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ৭ কার্তিক (২৩ অক্টোবর) :

স্বাস্থ্য অধিদপ্তরের তথ্যানুযায়ী সোমবার সকাল ৮টা থেকে আজ মঙ্গলবার সকাল ৮টা পর্যন্ত ২৪ ঘণ্টায় দেশে ৬ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার শূন্য দশমিক ৯০ শতাংশ। এ সময় ৬৬৫ জনের নমুনা পরীক্ষা করা হয়েছে।

          গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৭ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৩ হাজার ৫৭২ জন।

#

সুলতানা/পাশা/মোশারফ/রেজাউল/২০২৩/১৬৫০ ঘণ্টা

**Not to publish before 5 PM**

Handout Number: 1396

**Prime Minister's message on the anniversary of the United Nations**

Dhaka, 23 October:

Prime Minister Sheikh Hasina has given the following message on the occasion of anniversary of the United Nations:

“On the occasion of the 78th anniversary of the United Nations, I reaffirm Bangladesh's steadfast commitment to the purposes and principles of the United Nations Charter and commend the leadership and relentless efforts of the United Nations in building trust, fostering global solidarity and reinvigorating multilateralism towards advancing peace, security, and sustainable development against the most pressing challenges of our time.

The United Nations and its specialized bodies have made significant progress on many fronts, such as decolonization, peacekeeping, humanitarian operations, socio-economic development, achieving MDGs and the ongoing SDGs, promotion and protection of human rights, and combating climate change and its multifaceted impacts on the people and planet. We, however, continue to witness armed conflicts in many parts of the world, exacerbating the sufferings of civilians and impeding prosperity, and no real progress in the non-proliferation of nuclear weapons and ending the arms race.

The ongoing Israeli attacks on innocent civilians in Gaza, contravening all fundamental principles of human rights, international humanitarian law, and rules of war, recount the challenge before the United Nations and the international community. We call for an immediate ceasefire in Gaza and resumption of dialogue and negotiations towards materializing the two-state solution based on the 1967 borders with East Jerusalem as the capital of the State of Palestine, as envisioned in relevant United Nations Security Council Resolutions.

As the proponent of a 'culture of peace,' Bangladesh firmly believes in the peaceful settlement of international disputes with full respect for territorial integrity and non-interference in the internal affairs of other countries. We maintain a 'zero tolerance' approach to all forms of terrorism and violent extremism. We have provided temporary shelter to over a million forcibly displaced Myanmar nationals as they fled atrocities in Myanmar and thus contributed to peace and regional stability. Since then, we have continued to pursue bilateral, regional, and multilateral diplomacy to resolve the Rohingya crisis peacefully.

Drawing inspiration from the peace-centric foreign policy and vision of Father of the Nation Bangabandhu Sheikh Mujibur Rahman, we continue to pursue peace, equality, freedom, justice, development, and cooperation as the cardinal principles of our engagement with the United Nations and the wider international community. We are and will remain at the forefront of the UN's much-valued work in peacekeeping and peace-building in partnership with all the stakeholders.

As a strong supporter of multilateralism, we will continue to stand with the United Nations. We wish to see the United Nations as the seat of global governance, leading us from the front and working towards fulfilling the expectations of the entire world in an objective and non-selective manner. Let us use this occasion to bolster our efforts and create a more inclusive United Nations based on mutual respect, partnership, cooperation, and solidarity.

 Joi Bangla, Joi Bangabandhu

 May Bangladesh Live Forever.”

#

Shahana/Zaman/Shammi/Mahamuda/Shamim/2023/1530 hours

Not to publish before 5 PM

তথ্যবিবরণী নম্বর : ১৩৯৫

**ব্রিটেনের সাবেক প্রধানমন্ত্রী টনি ব্লেয়ারের আমন্ত্রণে**

**বেলজিয়াম গেলেন আইসিটি প্রতিমন্ত্রী পলক**

ঢাকা, ৭ কার্তিক (২৩ অক্টোবর) :

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক ব্রিটেনের সাবেক প্রধানমন্ত্রী টনি ব্লেয়ারের আমন্ত্রণে বেলজিয়ামের উদ্দেশ্যে আজ ঢাকা ত্যাগ করেছেন।

সফরকালে প্রতিমন্ত্রী বেলজিয়ামের রাজধানী ব্রাসেলসে ২৪ অক্টোবর অনুষ্ঠিতব্য টনি ব্লেয়ার ইনস্টিটিউট ফর গ্লোবাল চেঞ্জ এর উদ্যোগে অয়োজিত ‘টেক অ্যাক্সিলারেটর প্রোগ্রাম ২০২৩’ এ অংশগ্রহণ করবেন।

উক্ত অ্যাক্সিলারেটর প্রোগ্রামে বাংলাদেশ, ব্রিটেন, অ্যাঙ্গোলা, মোল্দোভা, জাম্বিয়া, সিঙ্গাপুর, মরক্কো, আলবেনিয়া, ভিয়েতনাম, তিমুর, বুলগেরিয়া, গ্রিস, রোমানিয়াসহ বিশ্বের ৩১টি দেশ থেকে মন্ত্রী সংসদ সদস্য, সরকারি-বেসরকারিসহ বিভিন্ন সংস্থার প্রতিনিধিগণ অংশগ্রহণ করবেন।

#

শহিদুল/জামান/শাম্মী/সাঈদা/কামাল/২০২৩/১৩৩০ ঘণ্টা

তথ্যবিবরণী নম্বর : ১৩৯৪

**বাংলাদেশের অসাম্প্রদায়িক পথচলা বাধাগ্রস্ত করলে জনগণ প্রতিহত করবে**

 **-- খাদ্যমন্ত্রী**

নওগাঁ, ৭ কার্তিক (২৩ অক্টোবর) :

বাংলাদেশের অসাম্প্রদায়িক পথচলা কেউ বাধাগ্রস্ত করলে দেশের জনগণ তা প্রতিহত করবে বলে মন্তব্য করেছেন খাদ্যমন্ত্রী সাধন চন্দ্র মজুমদার। আজ নওগাঁর নিয়ামতপুর উপজেলায় শিবপুর বারোয়ারি দুর্গা মন্দির প্রাঙ্গণে পূজামণ্ডপ পরিদর্শন শেষে সাংবাদিকদের প্রশ্নের জবাবে তিনি একথা বলেন।

মন্ত্রী বলেন, এবছর সারাদেশে শান্তিপূর্ণভাবে দুর্গা পূজা উদ্‌যাপন হচ্ছে। সব ধর্মের মানুষ ভ্রাতৃত্বের বন্ধনে আবদ্ধ হয়ে উৎসবমুখর পরিবেশে পূজা উপভোগ করছে। আগামীকাল দশমীর দিনে বিসর্জনের মধ্যে দিয়ে এই পূজা অর্চনা শেষ হবে।

মন্ত্রী আরো বলেন, বাংলাদেশ একটি অসাম্প্রদায়িক দেশ। এখানে সাম্প্রদায়িকতার স্থান নেই। বঙ্গবন্ধু সংবিধানে অসাম্প্রদায়িক দেশের কথা বলেছেন এবং এই চেতনা বুকে ধারণ করে আমরা মুক্তিযুদ্ধ করেছি। তাঁরই সুযোগ্য কন্যা প্রধানমন্ত্রী শেখ হাসিনা সেই সংবিধান মেনে অসাম্প্রদায়িক দেশ হিসেবে বাংলাদেশকে গড়ে তুলেছেন। সংবিধান অনুযায়ীই এদেশে সকল মানুষ মিলেমিশে থাকবে।

পরে মন্ত্রী শিবপুর মন্দিরে দুস্থ মানুষের মাঝে শাড়ি ও লুঙ্গি বিতরণ করেন।

#

কামাল/জামান/শাম্মী/সাঈদা/কামাল/২০২৩/১৩১০ ঘণ্টা